Ymmerstan koti- ja kouluyhdistys ry
Toimintasuunnitelma 2024-2025

**Yleistä**

Ymmerstan koti- ja kouluyhdistys ry on vanhempainyhdistys, joka tukee kotien ja koulun välistä yhteistyötä Ymmerstan koulussa. Yhdistys on perustettu vuonna 2003, sen kotipaikka on Espoo ja se käyttää nimeä Ykky.

Yhdistyksen tarkoituksena on:

* edistää vanhempien ja koulun välistä kasvatuskumppanuutta, vuorovaikutusta ja yhteistoimintaa
* ponnistella eriarvoistumisen ehkäisemiseksi, tukea yhteisöllisyyden ja hyvän ilmapiirin kehittymistä koulussa
* tukea koteja ja koulua terveellisen ja turvallisen oppimis- ja kasvuympäristön luomisessa ja
* edistää lasten hyvinvointia

Lisäksi yhdistys tuo esille vanhempien näkemyksiä koulua, opetusta ja kasvatusta koskevissa kysymyksissä sekä toimii vanhempien yhteistyön ja vertaistuen foorumina. *Lähde:* [*Yhdistyksen säännöt*](https://www.ykky.fi/upload/sites/12/2014/10/ykky-s%C3%A4%C3%A4nn%C3%B6t-2014.pdf) *(www.ykky.fi / arkisto / yhdistyksen säännöt).*

**Talous**

Toimintaa ja rahankäyttöä ohjaa periaate, jonka mukaan hankintojen ja rahankäytön on hyödynnettävä mahdollisimman suurta oppilasjoukkoa. Toiminnan on tuettava yhteisöllisyyttä, lisättävä kodin ja koulun yhteistyömahdollisuuksia ja tuettava koulutyötä mahdollisuuksiensa mukaan. Lähde: [Yhdistyksen säännöt](https://www.ykky.fi/upload/sites/12/2014/10/ykky-s%C3%A4%C3%A4nn%C3%B6t-2014.pdf) (www.ykky.fi / arkisto / yhdistyksen säännöt).

**Tulot**Yhdistyksen toiminta rahoitetaan pääasiassa myyntituotoilla ja järjestämällä tapahtumia. Tarpeen mukaan voidaan hakea apurahoja ja tukea eri järjestöiltä.

**Menot**Oppilaiden käyttöön hankitaan välituntivälineitä ja koulukirjastoon kirjoja tarpeen mukaan. Lisäksi yhdistysosoittaa varoja hymypatsaisiin, stipendeihin, oppilasparlamentin toivomiin kohteisiin sekä muihinyhdistyksen toimintaa tukeviin kohteisiin. Kuuntelemme koulun toivomuksia ja tuemme tarpeen jayhdistyksen rahatilanteen mukaan.

**Toiminta kaudella 2024-25**

Suunnitelmissa on ainakin (täsmennetään kokouksessa):

**Kodin ja koulun päivä**Ykky myy kahvia ja aamupalaa huoltajille koulun ruokalassa. Rehtorit osallistuvat tapahtumaan ja kiertelevät juttelemassa huoltajien kanssa. Ykky kertoo toiminnastaan. Kodin ja koulun päivä on valtakunnallinen tapahtuma, johon osallistuvat monet koulut ympäri Suomen. Lisätietoa tapahtumasta: [Kodin ja Koulun päivän valtakunnallinen nettisivulta](https://kodinjakoulunpaiva.fi/).

**Joulukuu 2024: Joulukuusimyynti**Ykky kerää varoja myymällä joulukuusia Ymmerstan koulun pihalla. Kuuset tilataan kuusenkasvattajalta (yhteyshenkilö Janne Lilleberg) ennakkotilausten perusteella. Tilaajat maksavat kuuset etukäteen Ykkyn tilille. Tilaajat hakevat kuuset Ymmerstan koulun pihalta tiettynä ajankohtana.

**Joulumarkkinat koululla**Joulukuussa 2023 järjestettiin ensimmäistä kertaa Ymmerstan koulun joulumarkkinat joulukuusen noudon yhteydessä. Tapahtuma oli pienimuotoinen, sekä myyjiä että kävijöitä vähän. Harkitaan, järjestetäänkö tapahtuma uudelleen koulun ruokalassa joulukuun aikana.

**Ystävänpäivä keskiviikko 14.2., Fakta Fiktiuksen syntymäpäivä: Ykkyn 20-vuotisjuhlakonsertti**Muutamana edellisenä keväänä Ykky on järjestänyt koululle esityksen, vuonna 2024 salissa esiintyi Musiikkikoulu Avonia ja vuonna 2023 Poliisien Nallekopla. Harkitaan, tehdäänkö samoin tulevana keväänä, ystävänpäivänä tai muuten.

**Kevätjuhla, touko/kesäkuu 2025: Stipendit ja hymypatsaat**Ykky lahjoittaa stipendit ja hymypatsaat koulun kevätjuhlassa.

**Lisäksi on suunniteltu:**

* koulukirjaston, välituntitarvikkeiden ja liikuntavälineiden täydentämistä
* koulun piha-alueiden piristämistä (ehdotuksia oppilasparlamentilta)

Ohjelma muokkautuu kauden aikana ja tapahtumat toteutetaan tilanteen, tarpeiden ja resurssien mukaan.

**Viestintä**

Ykky tiedottaa tapahtumista ja toiminnasta Wilman kautta.

Yhdistyksen sähköpostiosoite on ykky@ykky.fi

Nettisivut [www.ykky.fi](http://www.ykky.fi)

Facebook-sivu [www.facebook.com/ykkyfi](http://www.facebook.com/ykkyfi)